Послије успјеха Хрватске војске у операцији Олуја у августу и у Босни и Херцеговини против Војске Републике Српске у операцији Маестрал у септембру, предсједник Сједињених Држава Бил Клинтон најавио је нову иницијативу за Босну и Херцеговину. Ова иницијатива, која је за циљ имала предају Источне Славоније Хрватској, заснована на хрватском суверенитету и Плану З-4. Галбрајт је настојао да прилагоди план са новим околностима на терену; примјер је била ограничена самоуправа за крајишке Србе у источнославонским општинама гдје су чинили већину према попису из 1991. године; након што је Хрватска уложила приговор, приједлог је замјењен одредбама Устава Хрватске. Почетком октобра процес је довео до Ердутског споразума, успостављајући оквир за интеграцију Источне Славоније под контролу Хрватске. Када је споразум први пут проведен 1996. године, постојала је забринутост у Хрватској да би тај процес могао резултовати „прикривеним” провођењем Плана З-4 у Источној Славонији и политичком аутономијом за то подручје.